CELEX: 52014PC0609
Language: ro
Date: 2014-09-23
Title: Propunere de DECIZIE A CONSILIULUI de modificare a Deciziei Consiliului privind semnarea, în numele Uniunii Europene, și aplicarea cu titlu provizoriu a Acordului de asociere dintre Uniunea Europeană și Comunitatea Europeană a Energiei Atomice și statele membre ale acestora, pe de o parte, și Ucraina, pe de altă parte, în ceea ce privește titlul III (cu excepția dispozițiilor referitoare la tratamentul rezervat resortisanților țărilor terțe angajați legal pe teritoriul celeilalte părți) și titlurile IV, V, VI și VII din acord, precum și anexele și protocoalele aferente

|
			
		
		
		52014PC0609
		
			Propunere de DECIZIE A CONSILIULUI de modificare a Deciziei Consiliului privind semnarea, în numele Uniunii Europene, și aplicarea cu titlu provizoriu a Acordului de asociere dintre Uniunea Europeană și Comunitatea Europeană a Energiei Atomice și statele membre ale acestora, pe de o parte, și Ucraina, pe de altă parte, în ceea ce privește titlul III (cu excepția dispozițiilor referitoare la tratamentul rezervat resortisanților țărilor terțe angajați legal pe teritoriul celeilalte părți) și titlurile IV, V, VI și VII din acord, precum și anexele și protocoalele aferente /* COM/2014/0609 final - 2014/0282 (NLE) */
			
				
		
		
			
			   	EXPUNERE DE MOTIVE
1. CONTEXTUL PROPUNERII/ISTORIC
În cadrul Declarației ministeriale comune
privind punerea în aplicare a Acordului de asociere UE-Ucraina/Acordului de
liber schimb aprofundat și cuprinzător din 12 septembrie 2014 în urma
consultărilor trilaterale între Uniunea Europeană, Federația
Rusă și Ucraina, UE a convenit să propună, ca parte a unui
proces de pace global în Ucraina, amânarea, până la 31 decembrie
2015, a aplicării provizorii a Acordului de liber schimb aprofundat și
cuprinzător (titlul IV), dar continuarea, în această perioadă, a
măsurilor comerciale autonome întreprinse de UE în beneficiul Ucrainei.
Partea rusă a confirmat faptul că regimul preferențial de care
beneficiază Ucraina în cadrul Acordului de liber schimb dintre UE și
Comunitatea Statelor Independente se va aplica în continuare. Consultările
vor continua și se vor înscrie în procesul de pace din Ucraina, respectând
integritatea teritorială a Ucrainei, precum și dreptul său de a
decide asupra propriului destin.
În consecință, în vederea
sprijinirii stabilității politice și economice din Ucraina,
Comisia propune ca, pe lângă titlul
I, titlul II articolele 4, 5 și 6 și titlul VII [cu excepția
articolului 479 alineatul (1)] din acord, astfel cum se prevede în
Decizia 2014/295/UE a Consiliului din 17 martie 2014,
pentru titlurile III, V, VI și VII și pentru anexele și
protocoalele aferente, notificarea prevăzută la articolul 486
din acord să se efectueze fără întârziere, în timp ce pentru
titlul IV și pentru anexele și protocoalele aferente, să se
facă o notificare care să permită aplicarea acestora cu titlu
provizoriu începând cu 1 ianuarie 2016. O abordare similară ar trebui
să fie aplicate în cazul aplicării practice a dispozițiilor
titlului VII referitoare în mod specific la titlul IV. 
2. ELEMENTELE JURIDICE ALE PROPUNERII
În ceea ce privește Uniunea, temeiul
juridic al deciziei de modificare este articolul 217, coroborat cu
articolul 218 alineatul (5) și cu articolul 218
alineatul (8) al doilea paragraf din TFUE. 
Propunerea are ca obiectiv modificarea
deciziei Consiliului privind semnarea, în numele Uniunii Europene, și
aplicarea cu titlu provizoriu a Acordului de asociere între Uniunea
Europeană și Comunitatea Europeană a Energiei Atomice și
statele membre ale acestora, pe de o parte, și Ucraina, pe de altă
parte, în ceea ce privește titlul III (cu excepția dispozițiilor
referitoare la tratamentul rezervat resortisanților țărilor terțe
angajați legal pe teritoriul celeilalte părți) și titlurile
IV, V, VI și VII din acord, precum și anexele și protocoalele
aferente („Decizia Consiliului din 20 iunie 2014”), pentru a permite aplicarea
provizorie, în etape, a titlurilor III, IV, V, VI și VII și a
anexelor și a protocoalelor aferente din Acordul de asociere. 
În consecință, Comisia propune ca,
pe lângă titlul I, titlul II
articolele 4, 5 și 6 și titlul VII [cu excepția
articolului 479 alineatul (1)] din acord, astfel cum se prevede în
Decizia 2014/295/UE a Consiliului din 17 martie 2014,
pentru aplicarea articolului 4 din Decizia Consiliului din 20 iunie 2014,
pentru titlurile III, V, VI și VII și pentru anexele și
protocoalele aferente, notificarea prevăzută la articolul 486
din acord să se efectueze fără întârziere, în timp ce pentru
titlul IV și pentru anexele și protocoalele aferente, să se
facă o notificare care să permită aplicarea acestora cu titlu
provizoriu începând cu 1 ianuarie 2016.
Aplicarea provizorie treptată a
titlurilor III, IV, V, VI și VII și a anexelor aferente și a
protocoalelor aferente din Acordul de asociere nu aduce atingere alocării
competențelor între Uniune și statele sale membre în conformitate cu
tratatele.
2014/0282 (NLE)
Propunere de
DECIZIE A CONSILIULUI
de modificare a Deciziei Consiliului privind
semnarea, în numele Uniunii Europene, și aplicarea cu titlu provizoriu a
Acordului de asociere dintre Uniunea Europeană și Comunitatea
Europeană a Energiei Atomice și statele membre ale acestora, pe de o
parte, și Ucraina, pe de altă parte, în ceea ce privește titlul
III (cu excepția dispozițiilor referitoare la tratamentul rezervat
resortisanților țărilor terțe angajați legal pe
teritoriul celeilalte părți) și titlurile IV, V, VI și VII
din acord, precum și anexele și protocoalele aferente
 
 
 

CONSILIUL UNIUNII EUROPENE,
având în vedere Tratatul privind funcționarea Uniunii Europene, în
special articolul 217, coroborat cu articolul 218 alineatul (5) și cu
articolul 218 alineatul (8) al doilea paragraf, 
având în vedere propunerea Comisiei Europene,
întrucât:
(1)       La 20 iunie 2014, Consiliul a
adoptat o Decizie privind semnarea, în numele Uniunii Europene, și
aplicarea cu titlu provizoriu a Acordului de asociere dintre Uniunea
Europeană și Comunitatea Europeană a Energiei Atomice și
statele membre ale acestora, pe de o parte, și Ucraina, pe de altă
parte, în ceea ce privește titlul III (cu excepția dispozițiilor
referitoare la tratamentul rezervat resortisanților țărilor terțe
angajați legal pe teritoriul celeilalte părți) și titlurile
IV, V, VI și VII din acord, precum și anexele și protocoalele
aferente[1].
(2)       În conformitate cu soluția
convenită în cadrul reuniunii ministeriale trilaterale din 12 septembrie
2014 dintre UE, Rusia și Ucraina cu privire la punerea în aplicare a
Acordului de asociere UE-Ucraina/Acordului de liber schimb aprofundat și
cuprinzător, Comisia propune statelor membre să amâne, până la
31 decembrie 2015, aplicarea provizorie a dispozițiilor comerciale ale
Acordului de asociere (titlul IV), și să continue, în același
timp, aplicarea măsurilor comerciale autonome întreprinse de UE în beneficiul
Ucrainei. Partea rusă a confirmat faptul că regimul preferențial
de care beneficiază Ucraina în cadrul Acordului de liber schimb dintre UE și
Comunitatea Statelor Independente se va aplica în continuare. Consultările
vor continua și se vor înscrie în procesul de pace din Ucraina, respectând
integritatea teritorială a Ucrainei, precum și dreptul său de a
decide asupra propriului destin.
(3)       Aplicarea provizorie a
titlurilor III, IV, V, VI și VII și a anexelor și a
protocoalelor aferente la Acordul de asociere va avea loc în mai multe etape.
Prin urmare, pentru titlurile III, V, VI și VII și pentru anexele și
protocoalele aferente, notificarea prevăzută la articolul 486
din acord se va face fără întârziere, în timp ce pentru titlul IV și
anexele și protocoalele aferente se va face o notificare care să
permită aplicarea cu titlu provizoriu a acestora începând din 1 ianuarie
2016.
(4)       Aplicarea provizorie a
dispozițiilor relevante ale titlurilor III, IV, V, VI și VII și
a anexelor și a protocoalelor aferente la Acordul de asociere va avea loc
în mai multe etape. Prin urmare, pentru titlurile III, V, VI și VII și
pentru anexele și protocoalele aferente, notificarea prevăzută
la articolul 486 din acord se va face fără întârziere, în
coroborare cu notificarea dispozițiilor articolului 4 din Decizia
2014/295/UE din 17 martie 2014, în timp ce pentru titlul IV și
anexele și protocoalele aferente se va face o notificare care să
permită aplicarea cu titlu provizoriu a acestora începând din 1 ianuarie
2016.
(5)       Prin urmare, Decizia
Consiliului privind semnarea, în numele Uniunii Europene, și aplicarea cu
titlu provizoriu a Acordului de asociere dintre Uniunea Europeană și
Comunitatea Europeană a Energiei Atomice și statele membre ale
acestora, pe de o parte, și Ucraina, pe de altă parte, în ceea ce
privește titlul III (cu excepția dispozițiilor referitoare la
tratamentul rezervat resortisanților țărilor terțe angajați
legal pe teritoriul celeilalte părți) și titlurile IV, V, VI și
VII din acord, precum și anexele și protocoalele aferente ar trebui
modificate în consecință,
ADOPTĂ PREZENTA DECIZIE: 
Articolul 1
Decizia Consiliului privind semnarea, în
numele Uniunii Europene, și aplicarea cu titlu provizoriu a Acordului de
asociere dintre Uniunea Europeană și Comunitatea Europeană a
Energiei Atomice și statele membre ale acestora, pe de o parte, și
Ucraina, pe de altă parte, în ceea ce privește titlul III (cu excepția
dispozițiilor referitoare la tratamentul rezervat resortisanților țărilor
terțe angajați legal pe teritoriul celeilalte părți) și
titlurile IV, V, VI și VII din acord, precum și anexele și
protocoalele aferente se modifică după cum urmează:
La articolul 4 se adaugă următoarele
alineate:
„În ceea ce privește titlurile III, V, VI
și VII și anexele și protocoalele aferente, prezentul articol se
pune în aplicare printr-o notificare fără întârziere în conformitate
cu articolul 486 din acord.
În ceea ce privește titlul IV și
anexele și protocoalele aferente, prezentul articol se pune în aplicare
prin efectuarea unei notificări în conformitate cu articolul 486 din
acord, astfel încât aplicarea cu titlu provizoriu să intre în vigoare la 1
ianuarie 2016”.
Articolul 2
Prezenta
decizie intră în vigoare la data adoptării. 
Adoptată la Bruxelles,
                                                                       Pentru
Consiliu,
                                                                       Președintele
[1]               Documentul nr. 11126/14 al Consiliului din
20 iunie 2014.